जिला सैनिक कल्याण अधिकारी को बताई समस्याएं
देश के लिए शहीद हुए वीरों के जीवन से प्रेरणा लें युवा : यादव
जाट बहरोड़. शहीद प्रदीप की समाधि के समक्ष पुष्प अर्पित करते अतिथि मौजूद अन्य।
भास्कर न्यूज | जाट बहरोड़
शहीदको नमन करना हर देशवासी की जिम्मेदारी है। सैनिकों के भरोसे ही हम सुरक्षित चैन की नींद सो पाते हैं। देश के लिए मर मिटने वाले वीरों के जीवन से प्रेरणा लेने की युवा पीढ़ी को जरूरत है। ये बात भुनगड़ा अहीर गांव में राठ केसरी स्मारक के सामने स्थित शहीद समाधि स्थल पर प्रदीप यादव के द्वितीय शहीद दिवस पर आयोजित कार्यक्रम में व्यापारी अजीतसिंह यादव ने बतौर मुख्य अतिथि उपस्थित ग्रामीणों के बीच कही। कार्यक्रम में उपस्थित अतिथियों एवं ग्रामीणों ने शहीद को याद करते हुए प्रतिमा के समक्ष द्वीप प्रज्वलित कर पुष्प चढ़ाते हुए श्रद्धासुमन अर्पित किए। शहीद प्रदीप यादव कुमाऊं रेजिमेंट की 19वीं बटालियन में रहकर चसूल सेक्टर के बर्फीला क्षेत्र तारा पोस्ट पर पेट्रोलिंग के दौरान ड्यूटी पर तैनात रहते हुए 5 मार्च 2015 को शहीद हो गए थे। जिनके पार्थिव देह को 7 मार्च को पैतृक गांव भुनगड़ा अहीर में लाकर अंतिम विदाई दी गई थी। वीरांगना मुनेश यादव के साथ उनका बेटा, बेटी परिजनों सहित ग्रामीणों ने मंगलवार को शहीद स्थल पहुंचकर वीर सपूत को याद करते हुए श्रद्धासुमन अर्पित किए। कार्यक्रम में जालावास के पूर्व सरपंच रतनलाल यादव, बबलू चौधरी, पूर्व पंच राजबीरसिंह चौधरी, मुरारीलाल, विजयपालसिंह यादव, कृष्ण कुमार, निरंजन लाल यादव, कैलाशचंद शर्मा, जगमोहन सिंह, सुमित्रा देवी, दलीप सिंह यादव सहित ग्रामीण मौजूद थे।
मांढ़ण | ग्रामबसई भोपाल सिंह स्थित शहीद सत्यवीर सिंह स्मारक परिसर में मंगलवार को पूर्व सैनिक संघ ब्लॉक नीमराना के गौरव सेनानियों की बैठक आयोजित हुई, जिसमें कान्हावास में सीएसडी कैंटीन खुलवाने की मांग की गई। जिला सैनिक कल्याण अधिकारी कमांडर आरपी यादव के मुख्य आतिथ्य में आयोजित बैठक की शुरूआत अतिथियों द्वारा शहीद वीरांगनाओं कृपा देवी एवं सुमन देवी को शाल ओढ़ाकर एवं शहीद प्रतिमा पर पुष्प अर्पित कर की गई। बैठक में जिला सैनिक कल्याण अधिकारी ने गौरव सेनानियों की समस्याएं सुनी एवं उनके निराकरण का आश्वासन दिया। इस मौके पर गौरव सेनानियों द्वारा नीमराना ब्लॉक की सीएसडी कैंटीन कान्हावास में खुलवाने की मांग रखी। बैठक में संघ ब्लॉक अध्यक्ष श्योताज सिंह, लायकराम यादव, बनवारीलाल यादव, शेरसिंह यादव, जोरावर सिंह चौहान, जगदीश सिंह, बजरंग सिंह सहित बड़ी तादाद में गौरव सेनानी मौजूद थे।
hin_Deva hin_Deva hin_Deva mai_Deva hin_Deva hin_Deva